OpenLLM-France/wikimedia huggingface dataset:
# Kensonenn kevig dre strakal

| LFE – niverenn | 103 + 401 |
| LFE – unicode | tʼ |
| LFE – skeudenn | |
| X-SAMPA | t_> |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig dre strakal treuzskrivet [tʼ] hervez reolennoù al LFE, ganti an niverenn dave 103 + 401 (sin diakritek).
Divouezh eo an holl gensonennoù dre strakal.

## Skouerioù

* Yezhoù etiopek, d.s. amhareg ha tigreeg;
* Arabeg ar su a-vremañ
* an darn vrasañ eus ar yezhoù kaokazek
* Ketchwaeg: fonemoù disheñvel eo /t/, /tʰ/ ha /tʼ/;

## Gwelit ivez:

* Kensonenn
* Kensonenn kevig
* Kensonenn dre strakal
* Kensonenn divouezh
# Kensonenn kevig taravat dre strakal

| LFE – niverenn | 132 + 401 |
| LFE – unicode | sʼ |
| LFE – skeudenn | |
| X-SAMPA | s_> |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig taravat dre strakal treuzskrivet [sʼ] hervez reolennoù al LFE, ganti an niverenn dave 132 + 401 (sin diakritek).
Divouezh eo an holl gensonennoù dre strakal.

## Skouerioù

* Yezhoù etiopek, d.s. amhareg ha tigreeg;

## Gwelit ivez:

* Kensonenn
* Kensonenn kevig
* Kensonenn dre daravat
* Kensonenn dre strakal
* Kensonenn divouezh
# Kensonenn kurunenn an teod

* Lec'hioù distagañ
* Gweuz
* Diweuz
* Gweuz-gouel
* Gweuz-drek-logigoù
* Gweuz-logigoù
* Gweuz-dent
* Kurunenn an teod
* Teod-gweuz
* Etredent
* Dent
* Logigoù
* Beg an teod
* Lavnenn an teod
* Logigoù-staon
* Drek-logigoù
* Rak-staon
* Kilbleg
* Kein an teod
* Staon
* Gweuz-staon
* Gouel
* Hugenn
* Hugenn-ankoue
* Gwrizienn an teod
* Gargadenn
* Ankoue-gargadenn
* Ankoue
* Tarzh
Er yezhoniezh e vez implijet an termen kensonenn kurunenn an teod (saoz.: coronal consonant) war dachenn ar fonetik hag ar fonologiezh evit komz eus ur gensonenn ganti kurunenn an teod da lec'h distagañ pennañ, da lâret eo adalek beg betek laonenn an teod.
Enebiet e vez ar c'hensonennoù distaget gant kein an teod diouzh ar c'hensonennoù distaget gant kein ha gant gwrizienn an teod.
Isrannet e vez ar c'hensonennoù distaget gant kurunenn an teod e lec'hioù distagañ resisoc'h:
* Kensonennoù beg an teod
* Kensonennoù laonenn an teod
Hag ivez hervez stumm resis an teod:
* Dre volzenniñ, ma vez bolzennet an teod
* Isbeg an teod, distaget gant leurenn beg an teod dre gilblegañ an teod
Pa vez lakaet an teod d'ber un erv en e hed e vez produet ar c'hwibanennoù gant kendistagadurioù all.
Isrannet e vez ar c'hensonennoù distaget gant kurunenn an teod hervez bep o lec'h distagañ resis:
    [d] (skrivet <n> hervez reolennoù reizhskrivañ ar brezhoneg): kensonenn dent/logigoù dre serriñ mouezhiet
    [t] (skrivet <t> hervez reolennoù reizhskrivañ ar brezhoneg): kensonenn dent/logigoù dre serriñ divouezh
    [n] (skrivet <n> hervez reolennoù reizhskrivañ ar brezhoneg): kensonenn dent/logigoù dre fri mouezhiet
    [ð] (skrivet <dd> hervez reolennoù reizhskrivañ ar c'hembraeg): ruzenn etredent mouezhiet
    [θ] (skrivet <th> hervez reolennoù reizhskrivañ ar c'hembraeg): ruzenn etredent divouezh
    [z] (skrivet <z> hervez reolennoù reizhskrivañ ar brezhoneg): ruzenn logigoù mouezhiet
    [s] (skrivet 
 hervez reolennoù reizhskrivañ ar brezhoneg): ruzenn logigoù divouezh
    [l] (skrivet <l> hervez reolennoù reizhskrivañ ar brezhoneg): ruzenn gostez logigoù (mouezhiet)
    [ʒ] (skrivet <j> hervez reolennoù reizhskrivañ ar brezhoneg): ruzenn drek-logigoù mouezhiet
    [ʃ] (skrivet <ch> hervez reolennoù reizhskrivañ ar brezhoneg): ruzenn drek-logigoù divouezh
    [r] (skrivet <r> hervez reolennoù reizhskrivañ ar spagnoleg hag ivez <r> e brezhoneg hervez doare distagañ rannyezhoù zo): kensonenn logigoù/drek-logigoù dre froumal (mouezhiet)

## Gwelit ivez

* Lec'h distagañ
* Kensonenn
# Kensonenn kevig dre froumal

| LFE – niverenn | 122 |
| LFE – unicode | r |
| LFE – skeudenn | |
| X-SAMPA | r |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig dre froumal mouezhiet treuzskrivet [r] hervez reolennoù al LFE, ganti an niverenn dave 122.
Silabennek e c'hell bezañ ar gensonenn-mañ, dreist-holl e meur a yezh slavek, an tchekeg hag ar serbeg en o zouez.

## Skouerioù

| Yezh | Yezh | Ger | LFE | Ster |
| Abc'hazeg | Abc'hazeg | ашəара | | 'muzul' |
| Afrikaneg | Afrikaneg | rooi | | 'ruz' |
| Albaneg | Albaneg | rrush | | 'rizin' |
| Arabeg | Arabeg | رأس | | 'penn' |
| Brezhoneg | Brezhoneg | dorn | | 'dorn' |
| Euskareg | Euskareg | errota | | 'milin' |
| Katalaneg | Katalaneg | borrar | [buˈraɾ]) | 'diverkañ' |
| Kroateg | Kroateg | tri | [tri] | 'tri' |
| Tchekeg | Tchekeg | chlor | [xlɔ̝r] | 'klorin' |
| Izelvroeg unvan | Izelvroeg unvan | rood | | 'ruz' |
| Finneg | Finneg | purra | [purːɑ] | 'dantañ' |
| Gresianeg | Gresianeg | νερό | | 'dour' |
| Hungareg | Hungareg | erdő | [εrdøː] | 'koadeg' |
| Italianeg | Italianeg | terra | [ˈtɛrra] | 'douar' |
| Poloneg | Poloneg | ręka | [rεŋka] | 'dorn' |
| Portugaleg | Portugaleg | carro | [käˈru] | 'karr-tan' |
| Roumaneg | Roumaneg | măr | | 'aval' |
| Ruseg | Ruseg | играть | [ɪˈgr̠atʲ] | 'c'hoari' |
| Serbeg | Serbeg | рт/rt | [r̩t] | 'kabell' |
| Spagnoleg | Spagnoleg | rey | | 'roue' |
| Oubic'heg | Oubic'heg | | | 'ruilhañ' |
| Kembraeg | Kembraeg | Rhagfyr | | 'Miz Kerzu' |

## Gwelit ivez:

* Kensonenn
* Kensonenn kevig
* Kensonenn dre froumal
* Kensonenn mouezhiet
# Kensonenn kevig dre stlakat

| LFE – niverenn | 124 |
| LFE – unicode | ɾ |
| LFE – skeudenn | |
| X-SAMPA | 4 |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig dre stlakat mouezhiet treuzskrivet [ɾ] hervez reolennoù al LFE, ganti an niverenn dave 124.

## Skouerioù

| Yezh | Yezh | Ger | LFE | Ster |
| Albaneg | Albaneg | emër | | 'anv' |
| Euskareg | Euskareg | lorea | [loˈɾea] | 'ar vleunienn' |
| Tchetcheneg | Tchetcheneg | рагI/raġ | | 'renkennad menezioù' |
| Koreaneg | Koreaneg | 바람 | | 'avel' |
| Norvegeg | Norvegeg | norge | [nɔɾˈge] | 'Norvegia' |
| Portugaleg | Portugaleg | contra | [ˈkõ.tɾa] | 'a-enep' |
| Spagnoleg | Spagnoleg | caro | | 'kaer' |

## Gwelit ivez:

* Kensonenn
* Kensonenn kevig
* Kensonenn dre stlakat
* Kensonenn mouezhiet
# Kensonenn linkus

Er yezhoniezh e vez implijet an termen linkus (saoz.: liquid consonant) war dachenn ar fonetik hag ar fonologiezh evit komz eus ar c'hensonennoù dre dostaat na vezont ket renket e rummad an hantervogalennoù dre ma ne glotont gant vogalenn ebet, evel da skouer an doare ma klot an hantervogalenn [j] (skrivet <y> hervez reizhskrivadur ar brezhoneg gant ar vogalenn [i] pe [w] gant [u] (skrivet <u> e brezhoneg).
Isrannet e vez ar c'hensonennoù linkus e daou isrummad:
* Kensonennoù linkus a-gostez, da skouer [l] ha [ʎ] (skrivet <lh> e brezhoneg) hag ivez [ɫ] implijet gant ar ruseg
* Kensonennoù rotek, da skouer [r], distaget e meur a zoare disheñvel hervez ar yezh hag ivez a rannyezh da rannyezh e brezhoneg.
A-wezhoùigoù e vez renket ivez e-touez ar c'hensonennoù linkus ar c'hensonennoù dre serriñ a-gostez kavet dreist-holl e yezhoù Norzhamerika, d.s. ar gensonenn kevig dre daravat a-gostez divouezh ha mouezhiet [ɬ] ha [ɮ], hag ar c'hensonennoù kevig dre fic'hal a-gostez divouezh ha mouezhiet [tɬ] ha [dɮ] hag ivez ar gensonenn dre strakal [tɬ'] daoust ha ma n'eo ket ket uhel o live son evit hini ar c'hensonnenoù linkus rik all. Ouzhpenn-se n'haller ket bezañ implijet ar c'hensonennoù a-gostez dre serriñ evel ma implijer ar c'hensonneoù linkus rik, da skouer ne dalvezont morse da gensonennoù silabennek er yezhoù ma reer gante.
Ober a ra an darn vrasañ eus yezhoù ar bed gant div gensonenn linkus dre-vras evel fonemennnoù enebet an eil ouzh eben. Gant yezhoù all avat e reer gant unan nemetken, da skouer e japaneg, hag e meur a yezh all komzet dre ar bed e kaver muioc'h a gensonennoù linkus disheñvel-tre o doare hag o lec'h distagañ resis.

## Gwelet ivez:

* Kensonenn
# Kensonenn kevig dre fic'hal mouezhiet

| LFE – niverenn | 103 (132) |
| LFE – unicode | d͡z |
| LFE – skeudenn | |
| X-SAMPA | dz |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig dre fic'hal mouezhiet treuzskrivet [d͡z] (kent: [ʣ]) hervez reolennoù al LFE, ganti an niverenn dave 103, skrivet [ƻ] betek 1976.
Ur gensonennn kendistaget an hini eo ma vez distaget war un dro ar gensonenn kevig dre serriñ mouezhiet ([d]) hag ar gensonenn kevig dre daravat mouezhiet ([z]).

## Skouerioù

* Abc'hazeg: апшʒa, "kaer"
* Albaneg: xehe, "mineral"
* Armenieg ar Reter: ձիւն, "erc'h"
* Armenieg ar C'hornôg: ծակ, "toull"
* Jorjieg: ძვალი, "askorn"
* Italianeg: zero [ˈdzɛro], "mann"
* Kabardeg: дзы, "teurel"
* Kabileg: Lz̗ayer [ldzajər], "Aljeria"
* Makedoneg: ѕвезда [ˈdzvɛzda], "steredenn"
* Bamilekeg: [mə̀dzə̀], "hent"
* Pachtoueg: پنځه [pindzə], "pemp"
* Poloneg: dzwon [ʣvɔn], "kloc'h"
* Provañseg: joine [ˈdzujne], "yaouank"
* Tchiangeg an Norzhg: [ɣdzə], "konifl"
* Galleg Kebek samedi, "Disadorn"

## Gwelit ivez:

* Kensonenn
* Kensonenn kevig
* Kensonenn kendistaget
* Kensonenn dre fic'hal
* Kensonenn mouezhiet
# Kensonenn lavnenn an teod

* Lec'hioù distagañ
* Gweuz
* Diweuz
* Gweuz-gouel
* Gweuz-drek-logigoù
* Gweuz-logigoù
* Gweuz-dent
* Kurunenn an teod
* Teod-gweuz
* Etredent
* Dent
* Logigoù
* Beg an teod
* Lavnenn an teod
* Logigoù-staon
* Drek-logigoù
* Rak-staon
* Kilbleg
* Kein an teod
* Staon
* Gweuz-staon
* Gouel
* Hugenn
* Hugenn-ankoue
* Gwrizienn an teod
* Gargadenn
* Ankoue-gargadenn
* Ankoue
* Tarzh
Er yezhoniezh e vez implijet an termen kensonenn lavnenn an teod (saoz.: laminal consonant) war dachenn ar fonetik hag ar fonologiezh evit komz eus ur gensonenn ganti lavnenn an teod da lec'h distagañ pennañ, da lâret eo lodenn blaen uhelañ an teod a-drek beg an teod.
Enebiet e vez ar c'hensonennoù distaget gant kein an teod diouzh ar c'hensonennoù distaget gant beg an teod pa gomzer eus kensonennoù distaget gant kurunenn an teod.
Ret eo ober an diforc'h etre kensonennoù distaget gant beg an teod ha kensonennoù distaget gant lavnenn an teod, dreist-holl ar c'hensonennoù dre daravat hag ar c'hensonennoù dre fic'hal.
Peurliesañ ne dalv ket an difor'ch resis-se evit diforc'hañ fonemennoù, da skouer e brezhoneg c'hell bezañ distaget gant beg an teod pe gant lavnenn an teod ar c'hensonennoù dre serriñ [t, d] hep ma talvez an diforc'h-se da lakaat kemm etre gerioù disheñvel o ster, hag e rannyezhoù arabek zo e vez distaget [t] gant lavnenn an teod keit ha ma vez distaget [d] gant beg an teod.
E yezhoù all zo avat, an euskareg hag ar serbeg-kroateg en o zouez, e talvez an diforc'h etre al lec'h stagañ resis etre ur gensonenn distaget gant beg an teod hag ur gensonenn distaget gant al lavnenn da diforc'hañ fonemennoù, da skouer en euskareg:
* beg-kevig: su [s̺u] ("tan") [s̺u]
* lavnenn-dent: zu [s̻u] ("eil gour unander)

## Gwelit ivez:

* Lec'h distagañ
* Kensonenn
# Kensonenn kevig dre serriñ mouezhiet

| LFE – niverenn | 104 |
| LFE – unicode | d |
| LFE – skeudenn | |
| X-SAMPA | d |
| Selaou ||
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn kevig dre serriñ mouezhiet treuzskrivet [d] hervez reolennoù al LFE, ganti an niverenn dave 104.
E yezhadur ar brezhoneg emañ liammet ar fonem-mañ ouzh ar e fonem divouezh par [t] dre ar c'hemmadurioù dre galetaat hag ouzh ar fonem ruz [z] (diorroet ez-istorel diwar [ð]) dre ar c'hemmadur c'hwezhañ hag a-wezhoùigoù ivez ouzh ar gensonenn dre fri [n] dre ar c'hemmadur dre fri (sellit ivez ouzh ar pennad: "Dereziadur kensonennel"):
    [d] > [z]
    "dont" > "da zont"
    [d] < [t]
    "dant" > "ho tant"
    [d] > [n]
    "dor" > "an nor"
Hervez reolennoù fonotaktikel ar brezhoneg e vez divouezhiet atav, evel an holl kensonennoù dres serriñ hag ivez ar c'hwibanennoù, e dibenn ur ger pe c'hoazh dirak ur gensonenn divouezh all (sellit ouzh ar pennad: "Liveadur").
Ral a wezh e kaver kensonennoù dent rik e yezhoù, rak daoust ha ma vez deskrivet fonennoù 'zo evel kensonennoù dent, da skouer <n>, <t> ha <d> er yezhoù romanek hag ivez e brezhoneg peurliesañ e stok lodenn vrasañ ouzh ar c'hevig kentoc'h evit ouzh an dent daoust met renket e vezont alies evel kensonennoù dent kentoc'h evit kensonennoù kevig abalamour m'az eo kensonennoù lavnenn an teod re ar yzhoù romanek keit ha m'az eo kensonennoù beg an teod an c'hensonennoù kevig damheñvel oute kavet e saozneg da skouer ha deskrivet int-i evel kensonennoù kevig.

## Doareoù resis

| IPA | Description |
| d | plaen |
| dʱ or d̤ | sourrus |
| dʲ | staonkaet |
| dʷ | gweuzet |
| dˁ | gourlañchennekaet |
| d˺ | didarzh |
| d̥ | divouezh or loask |
| d̬ | reut |
| d̺ | beg an teod |
| d̻ | lavnenn an teod |
| d̪ | dent |
| d̟ or d̪͆ | etredent |
| d̠ | drekkevig d |

## Skouerioù

* Brezhoneg dor
* Tchekeg: do, "e-barzh"
* Finneg: kadun, "keuz am eus"
* Galleg: de
* Jorjieg: კუდი, "lost"
* Alamaneg: Dach, "toenn"
* Gresianeg: δροπή, "mezh"
* Hungareg: adó, "taos"
* Italianeg: dove, "pelec'h"
* Japaneg: 男性的 (danseiteki), "gourel"
* Spagnoleg: India ['indja], "India"
* Svedeg: dag, "deiz"

## Gwelit ivez:

* Kensonenn
* Kensonenn kevig
* Kensonenn dre serriñ
* Kensonenn mouezhiet
# L'Adultera

L'Adultera zo ur romant alamanek gant Theodor Fontane, bet skrivet e 1879 ha deuet war wel e-giz levr e 1882.
Embannet eo bet e brezhoneg gant an An Alarc'h embannadurioù e 2012, ha troet gant Gérard Cornillet.
Souezhus e vez ar yezh a-wechoù:
* ur vez didrouz (p. 5), e-lec'h ur bez
* evel m'hen rae (p. 12), e-lec'h m'hen grae
* n'en dije ket bezañ ezhomm (p. 13)
* hogen rak (p. 21)
* pa'z int pell [...] e vezont o skrivañ (p. 28)
* petra a grogimp e-barzh? (p.29)
* evidon-me e vefen prest (p. 88)
* Netra all eget...(p.133), e-lec'h netra nemet
# L'Albera

L'Albera :
| Saint-Jean de l'Albère ||
| Anv katalanek | L'Albera |
| Anv gallek (ofisiel) | L'Albère |
| Melestradurezh ||
| Stad | Frañs |
| Rannvro | Okitania |
| Departamant | Pireneoù-ar-Reter |
| Arondisamant | Ceret |
| Kanton | Vallespir-Albères |
| Kod kumun | 66001 |
| Kod post | 66480 |
| Maer Amzer gefridi | Marc de Besombes-Singla 2014-2020 |
| Etrekumuniezh | Vallespir |
| Lec'hienn web | http://lalbere.net/ |
| Poblañsouriezh ||
| Poblañs | 70 ann. (2020) |
| Stankter | 4 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 266 m — brasañ 1116 m |
| Gorread | 17,10 km² |
| kemmañ |
L'Albera (L'Albère e galleg) zo ur gumun eus Katalonia an Norzh, e komark Vallespir. E departamant Pireneoù-ar-Reter emañ.

## Ar vaered

| Anv | Mare |
| Sylvestre Vilallongue | 1795 - 1801 |
| Jacques Oriol | 1802-1813 |
| Joseph Reste | 1813-1830 |
| Jacques Oriol | 1831-1834 |
| Joseph Reste (hijo) | 1835-1877 |
| Albert Oriol | 1878-1884 |
| Gustave Tarres | 1885-1887 |
| Auguste Vinyes | 1888-1904 |
| Justin Besombes | 1904-1934 |
| Antoine de Besombes-Singla | 1935-1971 |
| Pierre de Besombes-Singla | 1971-2013 |
| Marc de Besombes-Singla | 2013 - |

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ Liste des maires de l'Albere depuis l'An III de la République
# L'Alqueria d'Asnar

L'Alqueria d'Asnar zo ur gumun e Spagn e proviñs Alacant, e kumuniezh València.
# L'Ami Patience

L'Ami Patience zo un danevell c'hallek, gant Guy de Maupassant, embannet en 1883.

## Istor

Da gentañ e voe embannet L'Ami Patience e Gil Blas ar 4 a viz Gwengolo 1883, sinet Maufrigneuse evel e holl zanevelloù er pemdezieg-se, hag adembannet en dastumad Toine e 1886.

## An danevell

Gontran Lardois zo o komz gant ur c'hamarad-skol eus o c'hendiskibien a wechall. En o zouez Robert Patience, adkavet pemp bloaz a-raok e Limoges, ma voe pedet da verennañ en e di. Eno, skeudennoù merc'hed noazh ouzh an holl vogerioù : ur fouzhlec'h eo.

## Notennoù

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# L'Alfàs del Pi

L'Alfàs del Pi zo ur gumun e Spagn e proviñs Alacant, e kumuniezh València.
# L'Ami Joseph

L'Ami Joseph zo un danevell gant Guy de Maupassant, embannet en 1883.

## Istor

Kentañ ma voe embannet L'Ami Joseph a oa e Le Gaulois an 3 a viz Mezheven 1883. Ne voe adembannet nemet goude marv ar skrivagner, en dastumad dalif Le Père Milon en 1899.

## An danevell

M. de Méroul en devoa anavezet Joseph Mouradour er skolaj ha mignoned e oant d'ar c'houlz-se. En em adkavout a reont ha pedet Joseph da gastell Méroul. Kuzulier departamant eo Joseph, republikan, frankveizour. Ar Veroulien zo katoliked ha troet gant ar roue.

## Liamm diavaez

* Ar skrid e Wikisource
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# L'Aiguillon-la-Presqu'île

L'Aiguillon-la-Presqu'île :
| Ar borzh. ||
| Bro | Poatev |
| Melestradurezh ||
| Stad | Frañs |
| Rannvro | Broioù al Liger |
| Departamant | Vande |
| Arondisamant | Les Sables-d'Olonne |
| Kanton | Mareuil-sur-Lay-Dissais |
| Kod kumun | 85001 |
| Kod post | 85460 |
| Maer Amzer gefridi | Laurent Huger 2020-2026 |
| Etrekumuniezh | Sud-Vendée-Littoral |
| Lec'hienn web | https://www.laiguillonsurmer.fr |
| Poblañsouriezh ||
| Poblañs | 2 745 ann. (2020) |
| Stankter | 175 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ -2 m — brasañ 17 m |
| Gorread | 15,68 km² |
| kemmañ |
L'Aiguillon-la-Presqu'île a zo ur gumun e departamant Vande, e Bro-C'hall.

## Istor
### XXI$^{vet}$ kantved

* E 2022 e voe staget kumunioù L'Aiguillon-sur-Mer ha La Faute-sur-Mer d’ober kumun nevez L'Aiguillon-la-Presqu'île.

## Pennadoù kar

* L'Aiguillon-sur-Mer,
* La Faute-sur-Mer.

## Daveoù ha notennoù

* ↑ Roadennoù ofisiel e lec'hienn an EBSSA
# L'Aiguillon-sur-Mer

L'Aiguillon-sur-Mer a oa ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Saint Michel en l’Herm da gentañ hag e Kanton Luçon diwezhatoc’h; e Bann Fontenay-le-Peuple e oa. Lakaet e voe kumun L'Aiguillon-sur-Mer en Arondisamant Fontenay-le-Comte bet krouet e 1800.

### XIX$^{vet}$ kantved
#### Brezel 1870-1871

* Tri gwaz eus ar gumun a gollas o buhez abalamour d'ar brezel hervez monumant ar re varv.

### XX$^{vet}$ kantved
##### Brezel-bed kentañ

* 93 gwaz eus ar gumun, da lavarout eo 4,62% eus ar boblañs e 1911, a gollas o buhez abalamour d'ar brezel hervez monumant ar re varv.

#### Eil Brezel-bed

* Mervel a reas triwec’h den ag ar gumun abalamour d'ar brezel hervez monumant ar re varv.

#### Brezel Indez-Sina

* Mervel a reas ur milour eus ar gumun d’an 3 a viz Here 1953 pa oa prizoniad er Viêt-Nam; pennserjant e oa er 6vet BCL (6e Bataillon de Chasseurs Laotiens).

#### Brezel Aljeria

* Mervel a reas un den ag ar gumun d’ar 15 a viz Here 1956 abalamour d'ar brezel hervez monumant ar re varv.

### XXI$^{vet}$ kantved

* E 2022 e voe staget kumunioù L'Aiguillon-sur-Mer ha La Faute-sur-Mer d’ober kumun nevez L'Aiguillon-la-Presqu'île.

## Monumantoù ha traoù heverk

* Monumantoù ar re varv, luc’hskeudennoù ha kartenn-bost.

## Pennadoù kar

* L'Aiguillon-la-Presqu'île,
* La Faute-sur-Mer.

## Daveoù ha notennoù

* ↑ (fr)Cassini - EHESS
* ↑ (fr) Cassini - EHESS
* ↑ (fr)Memorial Genweb
* ↑ (fr) Memorial Genweb
* ↑ (fr) [https://www.memorialgenweb.org/memorial3/html/fr/liste_des_noms.php?id_source=75548 Memorial Genweb]
* ↑ (fr) Memorial Genweb
* ↑ (fr) Memorial Genweb
* ↑ (fr) Memorial Genweb
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
# L'Aiguillon-sur-Vie

L'Aiguillon-sur-Vie a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790; lakaet e voe e Kanton Landevieille da gentañ hag e Kanton Saint-Gilles-sur-Vie e 1801. E Bann Les Sables-d'Olonne e oa. Lakaet e voe kumun L'Aiguillon-sur-Vie en Arondisamant Les Sables-d’Olonne bet krouet e 1800.

### XX$^{vet}$ kantved
##### Brezel-bed kentañ

* 47 gwaz eus ar gumun, da lavaret eo 4,48% eus ar boblañs e 1911, a gollas o buhez abalamour d'ar brezel hervez monumant ar re varv.

#### Eil Brezel-bed

* Mervel a reas seizh den ag ar gumun abalamour d'ar brezel hervez monumant ar re varv.

## Monumantoù ha traoù heverk

* Iliz katolik Gorroidigezh an Intron Varia, 1888.
* Monumant ar re varv, luc’hskeudennoù.
* Plakennoù ar re varv en iliz katolik.
* Gwerenn livet 1914-1918 en iliz katolik.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
* ↑ (fr)Memorial Genweb